A4-0123/94

Päätöslauselma AKT- ja EU-maiden yhteiskokouksen vuoden 1994 toiminnasta

Euroopan parlamentti,

- ottaen huomioon AKT- ja EU-maiden yhteiskokouksen päätöslauselmat, jotka se hyväksyi kokouksissaan Strasbourgissa (helmikuussa 1994) ((EYVL nro C 167, 20.6.1994)) ja Librevillessä (lokakuussa 1994),

- ottaen huomioon työjärjestyksensä 148 artiklan,

- ottaen huomioon kehitys- ja yhteistyövaliokunnan mietinnön (A4-0123/94),

A. ottaen huomioon, että yhteiskokouksella on ainutlaatuinen rooli sen tarjotessa rakentavaa tukea demokraattisella tavalla pohjoisen ja etelän väliseen yhteistyöhön aikana, jolloin sekä Euroopan unioni että AKT- valtioiden ryhmä etsivät keinoja ja tapoja vahvistaa ja vakauttaa demokraattisia toimielimiään palvellakseen paremmin kansojen etuja,

B. pitäen mielessä, että kun Euroopan unioni laajenee käsittämään Itävallan, Suomen ja Ruotsin ja kun AKT-ryhmä laajenee käsittämään Eritrean, 85 maan edustajilla tulee olemaan mahdollisuus tavata säännöllisin väliajoin, lisätä yhteenkuuluvuutta ja edistää kansainvälistä yhteistyötä ja kehitystä Lomé- yhteistyön kautta,

C. ottaen huomioon, että yhteiskokous pyrki vuonna 1994 erityisesti perusteltujen ehdotusten esittämiseen, joilla edistetään kestävää kehitystä AKT-valtioissa neljännen AKT-EU -sopimuskauden puolivälissä suoritettavan arvioinnin yhteydessä,

D. pitäen mielessä, että yhteiskokouksen kokoonpanoa muutettiin huomattavasti Euroopan parlamentin vaalien seurauksena vuonna 1994 ja että Librevillen kokouksen aikana pidettiin yleiskokouksen vaalit ja uusi puhemiehistö aloitti toimikautensa,

E. ottaen huomioon että sellainen uudistus, yhdessä nykyisten AKT- parlamentaarikkojen määrän kasvun kanssa, on edistänyt huomattavasti dynaamisemman toimielimen perustamista, joka ottaa jatkuvasti huomioon ihmisoikeudet ja yksilöiden mahdollisuuksien kehittämisen, joka on kehityspolitiikan ydin yleisesti ja erityisesti AKT-EU -suhteissa,

F. ottaen huomioon, että puolivälissä tehtävän yhteenvedon valossa tulee tarve arvioida uudelleen yhteiskokouksen toiminta, jotta sen voimavarat vahvistuisivat edelleen ja sen työtavat selkiintyisivät,

G. ottaen huomioon, että lisäksi on tarve kehittää edelleen yhteiskokouksen toimintoja ja sen tehtävää ihmisoikeuksien alalla, ja tuoda esille nykyisistä, tehokkaista mutta vanhentuneista menettelytavoista opitut läksyt,

H. ottaen huomioon, että on tarve kohdistaa yhteiskokouksen toiminta selvemmin sovitussa tärkeysjärjestyksessä ilman että rajoitetaan yhteiskokouksen jäsenten vapautta esittää aiheita, jotka he katsovat tarpeellisiksi,

I. pitäen mielessä muiden toimielinten merkittävän roolin yhteiskokouksen työssä, varsinkin Euroopan komission, AKT-EU ministerineuvoston, EU:n talous- ja sosiaalikomitean ja OAU:n.

1. Suhtautuu erittäin myönteisesti Etelä-Afrikan parlamentin valtuuskunnan osallistumiseen AKT-EU -yhteiskokouksen työhön ja yhteiskokouksen päätökseen myöntää Etelä-Afrikan tasavallalle tarkkailijan asema, kun odotetaan parhaillaan käytävien keskustelujen tulosta Etelä-Afrikan mahdollisesta Lomé-sopimuksen jäsenyydestä;

2. Pitää Etelä-Afrikan vaaleja historiallisena poliittisena tapahtumana ja katsoo, että Etelä-Afrikan tasavallalla, tultuaan täysin demokraattiseksi, on halu tehdä yhteistyötä kumppaneittensa kanssa eteläisen Afrikan alueella ottaen huomioon molemminpuoliset intressit ja että sillä on merkittävä positiivinen vaikutus koko eteläiseen Afrikkaan ja Lomé-kumppanuuteen;

3. Tukee edelleen yhteiskokouksen kaksi kertaa vuodessa pidettäviä kokouksia ja tunnustaa työn, joka on tehty sellaisten kokousten järjestämiseksi mahdollisimman tehokkaalla tavalla ja välttäen sellaisia kustannuksia, joita voidaan pitää liiallisina, kun otetaan huomioon mikä vastuu yhteiskokouksella on Euroopan kansalaisten ja kehitysmaiden kansalaisten suhteen;

4. On sitä mieltä että selvien suuntaviivojen sisällä, joista neuvotellaan yhteiskokouksen johdon ja EP:n vastuuta kantavien elinten välillä, yhteiskokoukselle tulisi myöntää suurempi talousarviota koskeva itsemäärämisoikeus, jotta se voi suorittaa tehtävänsä vastuuntuntoisesti ja tehokkaasi, pitäen mielessään EP:n puhemiehistön aikaisemmat päätökset, jotka koskevat matka- ja järjestämiskustannuksia; pyytää yhteiskokouksen puhemiehistöä tekemään tästä ehdotuksia;

5. Suhtautuu myönteisesti yhteiskokouksen ehdotuksiin, jotka liittyvät AKT-EU - -sopimuksen puolivälitarkkailuun ja ennen kaikkea niihin, jotka viittaavat positiivisiin toimenpiteisiin demokratisoinnin tukemisessa, rakennemuutosohjelmien sosiaalisiin vaikutuksiin, ja velan vähennyssuunnitelmiin; on tarve ryhtyä toimenpiteisiin, jotka voisivat hyödyntää AKT-maita ja joille ei ole uhkana Urunguay-kierroksen päätökset, ja tarve varmistaa yhtenäisyys EU:n kehityspolitiikan ja muiden Euroopan politiikan alojen välillä, nimittäin maatalouspolitiikan ja kalastuspolitiikan;

6. Tukee täysin yhteiskokouksen pyyntöä seuraavan vuoden Euroopan kehitysrahaston budjetoinnista ja pyytää neuvottelijoita sopimuskauden puolivälissä tehtävässä katsauksessaan tunnustamaan AKT-valtioiden muut kehitystarpeet, erityisesti vähiten kehittyneiden maiden, kuten yhteiskokouksen kertomuksissa asiaa kuvataan;

7. Pitää yhteiskokouksen hyväksymää päätöstä siitä, että on tarve varmistaa kestävä kehitys, erityisesti panostamalla enemmän henkilövarojen kehittämiseen, opintoihin ja koulutukseen - erittäin tärkeänä, ja kehottaa AKT-EU -neuvostoa tunnustamaan sen tärkeän osan, joka sellaisilla toimenpiteillä on tulevaisuudessa; muistaa tässä yhteydessä tärkeät suositukset, jotka olivat senaattori Paula Sotutun antamassa yleiskertomuksessa;

8. Toistaa uudelleen sitoumuksensa rohkaista ja edistää lisääntyvää yksityistä investointia AKT-maihin, sillä uuden taloudellisen rakenteen luominen vaikuttaa taistelussa köyhyyden lievittämistä vastaan ja uusien työpaikkojen luomiseen; pyytää Euroopan unionia ja Euroopan investointipankkia lisäämään riskipääoman määrää ja tarjoamaan lisää teknologista apua näille AKT- valtioille, jotka pyytävät sitä, ne voivat sopeuttaa taloudelliset rakenteensa niille asetettuihin uusiin haasteisiin;

9. Suhtautuu myönteisesti huomioon, jota yhteiskokous on osoittanut tarpeelle estää uusien sisäisten konfliktien syntyminen, ja on sitä mieltä, että kaikkien AKT-EU -toimielinten on ponnisteltava poliittisesti aikaisempaa enemmän tässä suhteessa; tukee täysin EP:n puhemiehistön päätöstä valtuuttaa yhteiskokouksen puheenjohtajan ja varapuheenjohtajan lähettäminen Burundiin;

10. Panee mielenkiinnolla merkille yhteiskokouksen hyväksymät päätökset, jotka koskevat kehitysohjelman toteuttamista Keski-Afrikan alueella, ja korostaa, että huomiota on kiinnitettävä AIDS:ia ehkäiseviin ja sitä vastustaviin toimenpiteisiin ja korostaa EP:n tukea tämänkaltaisille ohjelmille sekä AKT- valtioissa että EU:n sisällä;

11. Takaa ympäristöasioiden olevan jatkuvasti tärkeitä yhteiskokouksen ja sen toimielinten sekä työryhmien keskusteluissa;

12. Odottaa mielenkiinnolla perusrakenteisiin liittyvien päätösten tuloksia AKT- valtioissa ja yhteiskokouksen seuraavassa yleiskertomuksessa esitettäviä suosituksia;

13. Toteaa yhteiskokouksen päätöksen perustaa uusi työryhmä käsittelemään AKT- maiden kaupunkilaistumisen seurauksia ja pitää tätä asiaa erityisesti poliittisesti ja sosiaalisesti merkittävänä; on sitä mieltä, että työryhmän parhaillaan suorittama työ pakolaisten ja muualta muuttaneiden henkilöiden hyväksi tulisi johtaa politiikan kehittämiseen Euroopan unionia ja AKT- valtioita varten;

14. Toteaa Ruandan tilanteesta annetun päätöslauselman, joka tunnustaa EU:n humanitäärisen avun mutta kehottaa EU:ta vaikuttamaan tehokkaammin poliittisesti ja diplomaattisesti, jotta uudelleenasutus ja kehitys lähtee käyntiin Ruandassa, ennen kaikkea lähettämällä kansainvälisiä tarkkailijoita, jotta luottamus voisi lisääntyä, ja hankkimalla teknistä apua, jotta hallitus ja paikallisviranomaiset voivat alkaa toimintansa;

15. Pahoittelee kuitenkin viivytyksiä, jotka ovat tapahtuneet tämän ohjelman täytäntöönpanossa, mikä on johtunut yksimielisyyden puutteesta neuvoston sisällä; kehottaa neuvostoa ratkaisemaan tämän asian mahdollisimman pian, jotta Ruandan kansa voisi olla varma kansainvälisen yhteisön aikeista ja jotta pakolaisia rohkaistaan palaamaan takaisin;

16. Toteaa myös Sudanin tilanteesta, josta EP on edelleen huolissaan, annetut päätöslauselmat, samoin kuin Togosta, Somaliasta, Haitista sekä Angolasta ja Mosambikista annetut päätöslauselmat;

17. Tukee täysin yhteiskokouksen pyrkimyksiä edistää myönteisiä toimia, joiden tulisi ylläpitää demokraattista kehitystä monissa AKT-maissa, erityisesti Malawissa ja Mosambikissa ja kehottaa Euroopan komissiota tunnustamaan vasta demokratisoituneiden maiden tarpeet myöntäessään varoja kehitystarkoitukseen;

18. Pyytää puhemiestään välittämään tämän päätöksen AKT-EU - ministerineuvostolle, EU:n jäsenvaltioiden parlamenteille, suurlähettiläiden AKT-komitealle ja komissiolle.